CELEX: 32020D1549
Language: sk
Date: 2020-10-22 00:00:00
Title: Vykonávacie rozhodnutie Komisie (EÚ) 2020/1549 z 22. októbra 2020, ktorým sa zrušuje rozhodnutie Komisie 2004/200/ES o opatreniach na zabránenie zavlečenia a rozšírenia vírusu Pepino mosaic v Spoločenstve [oznámené pod číslom C(2020) 7139]

26.10.2020   
               
               
                  SK
               
               
                  Úradný vestník Európskej únie
               
               
                  L 354/7
               
            
         VYKONÁVACIE ROZHODNUTIE KOMISIE (EÚ) 2020/1549
         z 22. októbra 2020,
         ktorým sa zrušuje rozhodnutie Komisie 2004/200/ES o opatreniach na zabránenie zavlečenia a rozšírenia vírusu Pepino mosaic v Spoločenstve
         
            
               [oznámené pod číslom C(2020) 7139]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 30 ods. 1 a článok 37 ods. 2,
         keďže:
         
                     (1)
                  
                  
                     Rozhodnutím Komisie 2004/200/ES (2) sa stanovujú opatrenia na zabránenie zavlečeniu vírusu mozaiky pepina do Únie a jeho rozšíreniu v Únii na semenách rajčiakov jedlých Lycopersicon lycopersicum (L.) Karsten ex Farw. Tieto opatrenia sa nevzťahujú na semená určené pre konečného spotrebiteľa.
                  
               
                     (2)
                  
                  
                     Uvedený škodca nebol zaradený do prílohy I ani prílohy II k smernici Rady 2000/29/ES (3) a podlieha iba osobitným požiadavkám rozhodnutia 2004/200/ES.
                  
               
                     (3)
                  
                  
                     Po prehodnotení jeho rastlinolekárskeho stavu bol uvedený škodca zaradený do časti F prílohy IV k vykonávaciemu nariadeniu Komisie (EÚ) 2019/2072 (4), v ktorej sa uvádzajú regulovaní nekaranténni škodcovia Únie a špecifické rastliny na výsadbu aj s príslušnými kategóriami a prahovými hodnotami pre príslušné osivo zeleniny. Zároveň podlieha aj opatreniam stanoveným v časti E prílohy V k uvedenému nariadeniu.
                  
               
                     (4)
                  
                  
                     Rozhodnutie 2004/200/ES je preto zastarané a malo by sa zrušiť.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Rozhodnutie 2004/200/ES sa zrušuje.
         
         
            Článok 2
            Toto rozhodnutie je určené členským štátom.
         
         
            V Bruseli 22. októbra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 317, 23.11.2016, s. 4.
         
            (2)  Rozhodnutie Komisie 2004/200/ES z 27. februára 2004 o opatreniach na zabránenie zavlečenia a rozšírenia vírusu Pepino mosaic v Spoločenstve (Ú. v. EÚ L 64, 2.3.2004, s. 43).
         
            (3)  Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).
         
            (4)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).